b'\n_START_ARTICLE_\nBursa din Budapesta\n_START_SECTION_\nPerioada austro-ungar\xc4\x83\n_START_PARAGRAPH_\nBursa din Ungaria, antecesoarea Bursei de Valori de ast\xc4\x83zi din Budapesta (BSE), a \xc3\xaenceput s\xc4\x83 func\xc8\x9bioneze la 18 ianuarie 1864 la Pesta, pe malurile Dun\xc4\x83rii, \xc3\xaentr-o cl\xc4\x83dire a Companiei de Asigur\xc4\x83ri Lloyd. Comitetul \xc3\xaens\xc4\x83rcinat cu \xc3\xaenfiin\xc8\x9barea schimbului era condus de Frigyes Kochmeister, care a \xc8\x99i fost ales primul pre\xc8\x99edinte al tranzac\xc8\x9biilor (1864-1900). C\xc3\xa2nd schimbul a fost lansat \xc3\xaen 1864, au fost listate 17 ac\xc8\x9biuni, un titlu de crean\xc8\x9b\xc4\x83, 11 valute str\xc4\x83ine \xc8\x99i 9 cambii. Dup\xc4\x83 c\xc3\xa2\xc8\x9biva ani de cre\xc8\x99tere lent\xc4\x83, \xc3\xaen 1872 a avut loc primul boom semnificativ al pie\xc8\x9bei, c\xc3\xa2nd ministrul comer\xc8\x9bului a aprobat \xc3\xaenfiin\xc8\x9barea a 15 companii industriale \xc8\x99i 550 de societ\xc4\x83\xc8\x9bi financiare ale c\xc4\x83ror ac\xc8\x9biuni au fost apoi cotate la burs\xc4\x83. BSE s-a mutat \xc3\xaentr-o cl\xc4\x83dire nou\xc4\x83 \xc3\xaen 1873 \xc8\x99i p\xc3\xa2n\xc4\x83 \xc3\xaen 1905 \xc8\x99i-a continuat opera\xc8\x9biunile \xc3\xaentr-o cl\xc4\x83dire aflat\xc4\x83 pe col\xc8\x9bul str\xc4\x83zii Wurm (actuala Szende P\xc3\xa1l). \xc3\x8en 1905 s-a mutat \xc3\xaen Palatul Bursei din Szabads\xc3\xa1g T\xc3\xa9r (Pia\xc8\x9ba Libert\xc4\x83\xc8\x9bii).\n_START_SECTION_\nPerioada comunist\xc4\x83\n_START_PARAGRAPH_\nDup\xc4\x83 perioada de \xc3\xaencetare a activit\xc4\x83\xc8\x9bii din timpul celui de-AlDoilea R\xc4\x83zboi Mondial, bursa budapestan\xc4\x83 se redeschide \xc3\xaen august 1946, ca urmare a lans\xc4\x83rii forintului pe 1 august. \xc3\x8entruc\xc3\xa2t companiile au dat faliment din cauza pl\xc4\x83\xc8\x9bilor obliga\xc8\x9biunilor emise anterior \xc3\xaen coroane \xc8\x99i peng\xc5\x91 \xc8\x99i \xc3\xaentruc\xc3\xa2t societ\xc4\x83\xc8\x9bile cu r\xc4\x83spundere limitat\xc4\x83 nu au pl\xc4\x83tit dividende pe ac\xc8\x9biunile lor din cauza r\xc4\x83zboiului, pre\xc8\x9burile au sc\xc4\x83zut continuu. La dou\xc4\x83 luni dup\xc4\x83 na\xc8\x9bionalizarea din 1948 a majorit\xc4\x83\xc8\x9bii firmelor private maghiare, guvernul a dizolvat oficial Bursa de valori \xc8\x99i de m\xc4\x83rfuri din Budapesta, iar activele bursei au devenit proprietatea statului.\n_START_SECTION_\nRedeschiderea Bursei din Budapesta\n_START_PARAGRAPH_\nPrimul punct de reper \xc3\xaen redeschiderea Bursei de Valori din Budapesta a fost decizia Guvernului Ungariei de a da und\xc4\x83 verde preg\xc4\x83tirii Actului privind Valorile Mobiliare din 1989. Proiectul de lege a fost prezentat Parlamentului \xc3\xaen ianuarie 1990 \xc8\x99i a intrat \xc3\xaen vigoare la 1 martie. La 21 iunie 1990, BSE \xc8\x99i-a desf\xc4\x83\xc8\x99urat adunarea general\xc4\x83 statutar\xc4\x83, iar Bursa \xc8\x99i-a redeschis por\xc8\x9bile. Cu 41 membri fondatori \xc8\x99i un singur capital, IBUSZ, Bursa de Valori din Budapesta a fost \xc3\xaenfiin\xc8\x9bat\xc4\x83 ca o organiza\xc8\x9bie sui generis, o entitate juridic\xc4\x83 independent\xc4\x83.Restabilirea economiei de pia\xc8\x9b\xc4\x83 \xc8\x99i privatizarea \xc3\xaentreprinderilor au jucat un rol decisiv \xc3\xaen opera\xc8\x9biunile de schimb. Chiar dac\xc4\x83 v\xc3\xa2nzarea \xc3\xaentreprinderilor mari de stat a implicat adesea asisten\xc8\x9ba investitorilor strategici, BSE a jucat un rol semnificativ \xc3\xaen privatizarea multor companii maghiare de renume, printre care R\xc3\xa1ba, Grupul MOL, OTP Bank, Magyar Telekom, Danubius Hotels Group, Richter Gedeon Co, IBUSZ, Sk\xc3\xa1la-Coop, Globus \xc8\x99i multe altele._NEWLINE_Primul spa\xc8\x9biu tranzac\xc8\x9bional a fost la Centrul Comercial de pe strada V\xc3\xa1ci, urmat de mutarea acestuia \xc3\xaen 1992 \xc3\xaen cl\xc4\x83direa cu aer istoric de pe strada De\xc3\xa1k Ferenc din Belv\xc3\xa1ros-Lip\xc3\xb3tv\xc3\xa1ros, unde \xc3\xae\xc8\x99i continu\xc4\x83 activitatea timp de 15 ani. \xc3\x8en martie 2007, BSE s-a mutat \xc3\xaen fostul Palat Herczog, din Bulevardul Andr\xc3\xa1ssy 93. Sistemul open-out al tranzac\xc8\x9bieilor fizice care a caracterizat pia\xc8\x9ba spot a func\xc8\x9bionat cu sprijin electronic par\xc8\x9bial p\xc3\xa2n\xc4\x83 \xc3\xaen anul 1995. Din 1995 p\xc3\xa2n\xc4\x83 \xc3\xaen noiembrie 1998, tranzac\xc8\x9bionarea de valori mobiliare a avut loc simultan pe platforma de tranzac\xc8\x9bionare \xc8\x99i \xc3\xaentr-un sistem de tranzac\xc8\x9bionare la distan\xc8\x9b\xc4\x83, c\xc3\xa2nd a fost lansat noul sistem de tranzac\xc8\x9bionare MultiMarket (MMTS), bazat exclusiv pe tranzac\xc8\x9bionarea la distan\xc8\x9b\xc4\x83. Tradi\xc8\x9bionalul "c\xc3\xa2mp de lupt\xc4\x83" al tranzac\xc8\x9bion\xc4\x83rilor fizice a \xc3\xaencetat \xc3\xaen termen de un an \xc3\xaen septembrie 1999, moment \xc3\xaen care tranzac\xc8\x9bia fizic\xc4\x83 a fost \xc3\xaenlocuit\xc4\x83 \xc3\xaen totalitate de platforma electronic\xc4\x83 de tranzac\xc8\x9bionare la distan\xc8\x9b\xc4\x83 a pie\xc8\x9bei instrumentelor derivate. Pia\xc8\x9ba de instrumente financiare derivate a BSE \xc3\xaen contractele futures \xc8\x99i op\xc8\x9biuni a fost pus\xc4\x83 la dispozi\xc8\x9bia investitorilor \xc3\xaencep\xc3\xa2nd cu 1995. Contractele BUX au fost disponibile pentru tranzac\xc8\x9bionare de la \xc3\xaenceputul pie\xc8\x9bei futures la data de 31 martie 1995. \xc3\x8en luna iulie 1998 BSE a fost printre primele burse care au introdus contracte bazate pe ac\xc8\x9biuni individuale. O alt\xc4\x83 serie de instrumente derivate standardizate pe pia\xc8\x9ba op\xc8\x9biunilor a ap\xc4\x83rut \xc3\xaen februarie 2000, iar la 6 septembrie 2004 a fost lansat cel de-al doilea indice al bursei budapestane, BUMIX. \xc3\x8en ianuarie 2010, BSE a devenit membru al Grupului de Burse din Europa Central\xc4\x83 \xc8\x99i de Est._NEWLINE_La 6 decembrie 2013, noul sistem de tranzac\xc8\x9bionare Xetra a \xc3\xaenlocuit sistemul utilizat timp de 15 ani. \xc3\x8en februarie 2015, BSE s-a mutat \xc3\xaen locuri noi \xc3\xaen Pia\xc8\x9ba Libert\xc4\x83\xc8\x9bii. Birourile actuale ale BSE sunt situate \xc3\xaen centrul financiar al Budapestei, \xc3\xaen apropierea fostului Palatului al Bursei. La 20 noiembrie 2015, Banca Na\xc8\x9bional\xc4\x83 a Ungariei a \xc3\xaencheiat un contract de v\xc3\xa2nzare cu Austrian CEESEG AG \xc8\x99i \xc3\x96sterreichische Kontrollbank AG, entit\xc4\x83\xc8\x9bi care p\xc3\xa2n\xc4\x83 \xc3\xaen prezent de\xc8\x9bin 68,8% din capitalul social al BSE.'